Rossiyaning Leningrad viloyati Vsevolojsk tumanida o‘zbekistonlik mehnat migranti baxtsiz hodisa tufayli halok bo‘ldi. Bu haqda mahalliy OAV xabar tarqatdi. Xabarlarga ko‘ra, hodisa 14 iyul kuni soat taxminan 12:30larda qurilish maydoni hududida ro‘y bergan. U yerda «Lenta» yangi do‘konlar tarmog‘i qurilmoqda. O‘zbekistonlik 38 yoshli fuqaro olti metrlik balandlikdan qulagandan so‘ng hayotdan ko‘z yumgan. U MChJlardan birining ishchisi bo‘lgan. Hodisa yuzasidan tekshiruv o‘tkazilmoqda.